Diari Oficial de la Generalitat Valenciana


Sumari del DOGV 5849, del 15-09-2008 (2008/10115)

Informació pública de l'aprovació d'imposició i ordenació de contribucions especials per a sufragar les obres de soterrament de línia elèctrica al polígon industrial.
----------------------------------------------------------------------------------------------------------------------------------------------------------------------

### Dades del document

Número de DOGV
:   5849

Data del DOGV
:   15-09-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10080


Data del document
:   01-09-2008

Organisme emissor
:   Ajuntament de Bigastro

Tipus de document
:   Informació Pública

Descriptors 

:   * Bigastro

Informació pública de l'aprovació d'imposició i ordenació de contribucions especials per a sufragar les obres de soterrament de línia elèctrica al polígon industrial. [2008/10651]  
Perquè se'n prenga coneixement i als efectes consegüents, faig saber:  
Que l'Ajuntament de Bigastro, en la sessió plenària celebrada el dia 28 de juliol de 2008, va adoptar els acords continguts en la proposta de l'Alcaldia, que consta en l'expedient, i que es transcriu a continuació:   
 «Proposta de l'Alcaldia  
Vist que el Ple de l'Ajuntament de Bigastro, en la sessió celebrada el passat 21 de desembre de 2007, i en les correccions de data 28 de gener de 2007 i 17 de març de 2008, per les quals es van aprovar inicialment la imposició i l'ordenació provisional de contribucions especials per a sufragar les obres de soterrament de línia elèctrica al polígon industrial.  
Vist el certificat del secretari relatiu a les al·legacions formulades en el període d'exposició pública.  
Vist l'informe jurídic relatiu a les al·legacions formulades que, literalment, diuen així:  
"Segon. Marc jurídic d'aplicació. Amb caràcter previ a l'anàlisi dels fonaments de la sol·licitud, hem de determinar quin és el marc jurídic regulador de l'expedient de contribucions especials, el qual es replegat als articles 28 i següents del Text Refós de Llei d'Hisendes Locals, aprovat pel Reial Decret 2/2004.  
Tercer. Al·legació formulada per Irene López Nicolás (r/e núm. 1528 i data 07.05.2008). Esta al·legació, en síntesi, impugna l'acord com a resultat de la injustícia del criteri de repartiment adoptat. Així, afirma que la quota corresponent és excessiva tenint en compte els metres de soterrament afectats. Tanmateix, cal afirmar que el referit criteri està motivat expressament en l'acord provisional quan afirma que 's'aplica com a criteri de repartiment, els metres de vol de cable corresponents a la secció d'este que discorre per cada parcel·la, perquè les limitacions que se'n derivaven de la existència i de les quals s'hi allibera en virtut de l'obra plantejada afectaven cada parcel·la en proporció a la dita secció'. Així mateix, l'expedient administratiu conté un informe tècnic justificatiu del repartiment, potser poc expressiu, però suficient com per a considerar, a la vista del text de l'acord, que este ve suficientment motivat, en expressar la raó de l'opció pel criteri lineal de repartiment, el qual sembla de totes un criteri raonable, i que s'ajusta a més a més al criteri legal, d'acord amb el qual el repartiment es realitzarà sobre la base del benefici obtingut pel particular, sembla raonable a este informador, per tant que el criteri siguen els metres de vol de cable que hi ha i no els futurs de sòl afectat pel nou traçat. La interessada no planteja sobre la base de quins motius es qualifica injustificat o irracional el criteri adoptat, i no planteja un millor sistema de repartiment, per tant han de desestimar-se les al·legacions formulades.  
Quart. Al·legació formulada per Marcos Sánchez, en representació de diversos propietaris. Esta al·legació no constituïx de fet un escrit d'al·legacions, sinó una queixa pel que fa a les deficiències en la tramitació que no són objecte del present informe, no obstant això, consta en l'expedient la resposta a la queixa formulada, amb el lliurament complet d'una còpia de l'expedient i del termini exprés per a formular al·legacions, vençut el qual no hi ha hagut entrada a l'Ajuntament al·legacions complementàries.  
En el seu paràgraf segon impugna l'acord per presumpta vulneració constitucional no expressada ni detallada, per la qual cosa este informador no pot pronunciar-se pel que fa als termes de l'acord infringixen drets fonamentals dels interessats.  
En el seu paràgraf tercer afirma que no tributen tots els beneficiaris, i afirma de forma simultània que no es tracta d'un soterrament sinó d'una ampliació de servici el qual l'haurien de subministrar l'empresa distribuïdora i els beneficiaris. Així mateix, en el seu apartat cinqué afirma que es desconeix el motiu de la rectificació de la relació de propietaris. La naturalesa de l'obra i la relació de propietaris afectats es justifica pel corresponent projecte tècnic. Quant als beneficiaris, efectivament, en l'acord inicial hi ha diverses errades que van ser objecte d'esmena posterior, sobre la base d'un informe emés pels servicis tècnics municipals, en tot cas, la incorporació de nous propietaris fruit de la correcció d'una errada, no afecta per a res els interessats inicials, perquè no altera el criteri de repartiment, ni la procedència en la imposició de contribucions.   
Finalment, en l'apartat quart es manifesta l'arbitrarietat del criteri, novament sense expressar-ne els motius per a qualificar-lo d'esta manera, ni el major encert de possibles criteris alternatius, respecte d'això ens remetem a allò que s'ha expressat pel que fa al primer escrit d'al·legacions en el paràgraf anterior.  
Conclusions  
Dels antecedents i fonaments anteriors cal concloure que procedix la desestimació de les al·legacions formulades".  
Atés que, de conformitat amb el que disposa el Text Refós de Llei d'Hisendes Locals, així com l'ordenança municipal sobre contribucions especials procedix l'adopció dels acords definitius d'imposició i d'ordenació concreta de les contribucions especials.  
Atés que la llei a que es fa referència determina que hauran de ser notificats els referits acords amb l'advertència dels recursos ordinaris, així com amb expressió que estos recursos només podran versar sobre: 1) la procedència de la imposició, 2) el percentatge a càrrec de contribucions especials i 3) les quotes.  
Atés que, de conformitat amb el que establix la Llei de Bases de Règim Local, la competència per a la imposició i ordenació dels recursos propis de caràcter tributari correspon al Ple de la corporació i exigix el vot favorable de la majoria absoluta del nombre legal de membres de la corporació.  
A la vista dels preceptes legals d'aplicació i partint de la base del que s'ha exposat anteriorment, se sotmet al Ple de l'Ajuntament de Bigastro perquè adopte el següent acord:  
Primer  
Desestimar les al·legacions formulades durant el període d'exposició pública.  
Segon  
Adoptar de forma definitiva l'acord d'imposició de les contribucions especials per al finançament de les obres el projecte tècnic del qual va ser aprovat pel Ple amb data 1 d'octubre de 2007.  
Tercer  
Aprovar definitivament l'acord d'ordenació concreta del tribut.  
Quart  
Publicar este acord, mitjançant anuncis al tauler d'anuncis de l'Ajuntament i en el Diari Oficial de la Comunitat Valenciana.  
Cinqué   
Notificar el present acord a les persones interessats amb l'advertència que este posa fi a la via administrativa, a l'efecte del que disposa l'article 58.2 de la Llei 30/1992, de Règim Jurídic de les Administracions Públiques.  
Bigastro, 24 de juliol de 2008.- L'alcalde president».  
   
Bigastro, 1 de setembre de 2008.- L'alcalde: José Joaquín Moya Esquiva.